سرفراز احمد رفیقی

اسکواڈرن لیڈر سرفراز احمد رفیقی پاک فضائیہ کے لڑاکا پائلٹ جو 1965ء کی  جنگ میں اپنی بہادری کی وجہ سے مشہور ہیں۔
 ولادت 
مشرقی پاکستان (موجودہ بنگلہ دیش)  کے شہر راج شاہی میں18جولائی 1935ء کو پیدا ہوئے۔ ان کے والد کا نام بشیر احمد صدیقی تھا ان کے تین بھائی اور ایک بہن تھی۔
 تعلیم 
انھوں نے سینٹ انتھونی ہائی اسکول لاہور سے ابتدائی تعلیم حاصل کی۔ جہاں ان کے والد ایک انشورنس کمپنی میں کام کرتے تھے۔ میٹرک 1948ء میں گورنمنٹ ہائی اسکول ملتان سے تیرہ سال کی کم عمری میں میٹرک کیا۔ ان کے والد کا جب کراچی تبادلہ ہوا تو ڈی جے سندھ سائنس کالج سے تعلیمی سلسلہ آگے بڑھایا۔ اس کے بعد RPAF کالج رسالپور سے گریجویشن کی، جہاں انھوں نے بہترین پائلٹ کی ٹرافی حاصل کی۔انھیں برطانیہ اور فرانس میں جمبوری میں شرکت کے لیے کنگز سکاؤٹ کے طور پر منتخب کیا گیا تھا۔

 1965ء کی جنگ 
6 ستمبر 1965 کو، اسکواڈرن لیڈر سرفراز رفیقی نے ہلوارہ ایئر فیلڈ کے خلاف حملہ میں  تین F-86 طیاروں کی تشکیل کی قیادت کی۔ اس فارمیشن کو تقریباً 10 ہنٹر طیاروں نے روکا، جن میں سے رفیقی نے ابتدائی چند سیکنڈوں میں ایک کو مار گرایا۔ کچھ ہی دیر بعد، اس کی بندوق خرابی کی وجہ سے جام ہو گئی۔ پھر بھی، انھوں  نے میدان جنگ چھوڑنے سے انکار کر دیا اور اپنے سیکنڈ ان کمانڈ کو حکم دیا کہ وہ لیڈر کا عہدہ سنبھالے اور حملہ جاری رکھے۔
 اعزازات 
انھوں نے اپنی شاندار کارکردگی و جرأت پر بعد از وفات ہلالِ جرأت اور ستارۂ جرأت کے اعزازات پائے۔
 وفات 
6ستمبر1965ء کو تیس برس کی عمر میں پاک فضائیہ کے پہلے شہادت کے مرتبے پر فائز ہونے کا اعزازحاصل کیا۔ ان کے نام پر لاہور کنٹونمنٹ کا نام سرفراز رفیقی روڈ اور کراچی میں رفیقی شہید روڈ موسوم ہوا۔ 
زمرہ:1935ء کی پیدائشیں
زمرہ:1965ء کی پاک بھارت جنگ کے پائلٹ
زمرہ:1965ء کی وفیات
زمرہ:بنگالی شخصیات
زمرہ:پاکستانی ہواباز
زمرہ:ستارہ جرات پانے والے افراد
زمرہ:عہدیداران پاک فضائیہ
زمرہ:گولی لگنے سے مرنے والے ہواباز
زمرہ:ڈی جے سندھ گورنمنٹ سائنس کالج کے فضلا
زمرہ:میدان جنگ میں شہید ہونے والے پاکستانی عسکری کارکنان
زمرہ:بنگالی نژاد پاکستانی شخصیات
زمرہ:ضلع راجشاہی کی شخصیات
زمرہ:ہلال جرات
زمرہ:سینٹ انتھون ہائی سکول، لاہور سے فارغ التحصیل